Per mitjà de l'Ordre de 14 de juliol de 1998 es van crear els preus públics per determinats serveis de l'ensenyament telemàtic a distància en la modalitat de batxillerat de ciències de la naturalesa i de la salut, prestats per l'Institut Català d'Ensenyament Secundari a Distància (ICESD) i en cursos posteriors, aquests serveis es van fer extensius a les altres modalitats de batxillerat i a l'educació secundària obligatòria.
Atès que la finalitat de l'Institut Català d'Ensenyament Secundari a Distància és oferir l'oportunitat de cursar ESO o Batxillerat a totes aquelles persones que, per raons diverses, no han pogut fer-ho en edat escolar i que, per tal de donar suport al treball personal dels que no poden assistir regularment a un centre de modalitat presencial, l'ICESD ha de potenciar una formació més completa del seu alumnat i els ha de facilitar material que els permeti ser autosuficients per a l'estudi de les matèries, de manera que puguin seguir els cursos, així com preparar i realitzar les proves corresponents.
El temps transcorregut des de la creació i posada en funcionament de l'ICESD i des de la creació dels preus públics pels serveis de l'ensenyament telemàtic a distància de l'Institut esmentat, ha constatat la necessitat de prorrogar el preu públic d'aquests serveis, modificar-ne el contingut, i crear el preu públic per la compra de les guies d'aprenentatge i guia d'estudis de l'Institut Català d'Ensenyament Secundari a Distància.
Atès que als serveis esmentats de l'ensenyament telemàtic a distància els és d'aplicació l'article 23 de la Llei 15/1997, de 24 de desembre, de taxes i preus públics de la Generalitat de Catalunya;
Crear, per a les modalitats no telemàtiques, el preu públic per la compra de les guies d'aprenentatge i guia d'estudis, fetes per l'ICESD per orientar i assessorar l'alumnat corresponent en l'estudi de les àrees del curs de graduat en educació secundària i/o en les matèries de batxillerat.
Fixar en 15 euros per curs, el preu públic per la compra dels materials i guies especificades en l'article 1, per l'alumnat que cursa els seus estudis en les modalitats no telemàtiques.
3.1 Prorrogar l'import del preu públic pel servei de drets de connexió i pel servei de manteniment anual al campus virtual, prestats per l'ICESD en l'ensenyament telemàtic a distància per als cursos de graduat en educació secundària i de batxillerat.
3.2 Aquests serveis inclouen l'atenció mitjançant un sistema de tutoria i consultoria personal i en grup, a través de l'entorn telemàtic Educampus, organisme ICESD, a l'ensenyament telemàtic a distància de qualsevol curs en què l'alumne es matriculi, així com les guies d'aprenentatge i guia d'estudis, fetes per l'ICESD.
Fixar en 75 euros per curs el preu públic dels serveis especificats en l'article 3.
A l'alumnat de famílies nombroses els seran aplicables les exempcions i bonificacions establertes en la legislació vigent relativa a la protecció d'aquestes famílies.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb els articles d'aquesta Ordre s'ingressaran al compte corrent del centre docent i seran gestionats pel centre pels procediments que preveu la Llei 4/1988 esmentada, i la normativa que la desplega.